วันนี้ตั้งใจมาทานรัานนี้เนื่องจากมีชื่อเสียงในเรื่อง fondue เมนูที่พลาดไม่ได้เห็นจะเป็น cheese fondue ซึ่งทางร้านบอกว่าใช้ชีสจากswitz ราคาเลยค่อนข้างเเพง ตอนเเรกนึกว่าจะประมาน400 กว่า ที่ไหนได้ เกือบ700 ได้คะ (น่าจะประมาน630 ถ้าจำไม่ผิด)

เรื่องรสชาติ ถือว่าได้รสชีสเต็มๆเน้นๆ เพราะเสริ์ฟเพียงขนมปังกริบกับดิบชีส ไปกันสองคน ทานไม่หมดจริงๆ เเนะนำควรทาน 4 คนขึ้นคะ 

นอกจากfondue เเล้ว สั่งสลัดทูน่ามาเบรคความเลี่ยนคะ  สลัดมาชามใหญ่มาก น้ำสลัดออกรสเปรี้ยว ใส่ทูน่าให้เยอะ มีมะเขือเทศ ผักสลัด หอมใหญ่ เเละเเตงกวาดอง จานนี้รสชาติดีเลยคะ

สุดท้ายสั่งสเต็คปลาเเซลมอน มาชิ้นใหญ่เลย ทางร้านทำได้ดี สุกพอดีๆ มีผักโขมวางด้านล่าง ตกเเต่งด้วยผักชีฝรั่ง เห็ด เเละมันหวาน จานนี้ผ่านคะ ^^

บรรยากาศร้าน เงียบๆ เพราะตอนไปมีเเค่โต๊ะเราโต๊ะเดียว เเต่เห็นโต๊ะอื่นมีป้ายว่าจองอยู่  อาจจะอึมครึมไปหน่อย เพราะเป็นบรรยากาศเก่าๆ ยกเว้นเเต่ตรงบาร์ที่มีการตกเเต่งใหม่ ทางร้านยังจัดที่นั่งด้านนอกไว้ด้วยคะ

พนักงานรู้สึกจะไม่ยิ้มเเย้ม เลยไม่กล้าถามอะไรมาก เดินเข้ามาที่โต๊ะบ่อยเกินเลยรู้สึกไม่เป็นส่วนตัว (อาจจะเป็นเพราะกลัวชีสไหม้ เพราะต้องคอยคน) 

โดยรวมถือวาโอเค เเต่ไม่ใช่ร้านที่มากินได้บ่อยๆเพราะราคาค่อนข้างเเพง